stanford-oval/wikipedia huggingface dataset:
גאל גרסיה ברנאל
קריירה

קריירת המשחק של גרסיה ברנאל, שגם שני הוריו היו שחקנים, החלה כבר בהיותו בן שנה. בתקופת נעוריו השתתף במספר טלנובלות מקסיקניות.
ב-1992 הופיע בטלנובלה מקסיקנית בשם "Abuelo y yo, El", לצד חברו הטוב דייגו לונה.
מאז תחילת שנות האלפיים כיכב בכמה סרטי קולנוע מקסיקניים בולטים, כגון "אהבה נושכת" בשנת 2000, עליו זכה בפרס אריאל לשחקן הטוב ביותר, שיחק בסרט "ואת אמא שלך גם" בשנת 2001. הופעותיו בסרטים אלו הובילו אותו גם לכמה הפקות בינלאומיות, בהן "דרום אמריקה באופנוע" בשנת 2004 ובסרטו של פדרו אלמודובר, "חינוך רע", גם כן מאותה שנה.
על תפקידו של בסרט "דרום אמריקה על אופנוע", בו גילם את דמותו של צ'ה גווארה, היה מועמד לפרס באפט"א לשחקן הטוב ביותר.
במקביל לקריירה הקולנועית, השתתף גם בכמה הצגות תיאטרון, בהם גם אחת המבוססת על "חתונת הדמים" של פדריקו גארסיה לורקה, שהוצגה בתיאטרון אלמיידה בלונדון ב-2005.
בשנת 2006 שיחק בסרט הדרמה של אלחנדרו גונסלס איניאריטו,"בבל" שזכה לביקורות חיוביות ואף היה מועמד לפרס אוסקר לסרט הטוב ביותר. באותה שנה שיחק בסרט הצרפתי "מדעי החלום".
ב-2007 ביים את סרטו הראשון, "Déficit", בו גם השתתף.
בשנת 2010 שיחק בתפקיד ויקטור בסרט "מכתבים לג'ולייט", כיכב גם בסרטה זוכה הפרסים של איסיאר בויאין "בין טיפות הגשם" לצדו של השחקן הספרדי קארה אלחלדה.
בשנת 2014 החל לשחק בתפקיד הראשי של רודריגו דה סוזה בסדרת הטלוויזיה הקומית "מוצרט בג'ונגל" של רשת פריים וידאו. על תפקידו בסדרה זכה בפרס גלובוס הזהב לשחקן הטוב ביותר בסדרה קומית לשנת 2016, וקיבל מועמדות נוספת שנה לאחר מכן. הסדרה סיימה את שידוריה ב-2018 בתום ארבע העונות כאשר העונה האחרונה עלתה בסטרימינג ב-16 בפברואר.
בשנת 2015 שיחק בסרט המתח המקסיקני-צרפתי "נטושים" לצד ג'פרי דין מורגן.
בשנת 2016 שיחק בסרטו של הבמאי הצ'יליאני פבלו לריין (אנ') בדרמה הביוגרפית "נרודה" (אנ') על חייו של המשורר פבלו נרודה.
בשנת 2017 דובב בסרט האנימציה "קוקו" מבית פיקסאר דיסני את אחת הדמויות הראשיות-הקטור. רוח שחיי בעולם המתים שמנסה במשך שנים למצוא דרך לבקר בעולם החיים בערב של חג יום המתים המקסיקני (Dias de los Muertos) כפי ששאר הרוחות נוהגות לעשות.
בשנת 2023, כיכב בתפקיד הראשי בסרט הדרמה הביוגרפית "קסנדרו" של הבמאי זוכה האוסקר רוג'ר רוס וויליאמס, בתור המאתבק קסנדרו.
בשנת 2024 כיכב שוב בתור מתאגרף במיני-סדרה "לה מקינה" (ספ') בהולו, הסדרה הראשונה של הערוץ בשפה ספרדית, שם שיחק לצד חברו דייגו לונה והשחקנית אייסה גונסאלס.
חיים אישיים

גרסיה ברנאל והשחקנית הארגנטינאית דולורס פונסי (אנ') נפגשו על הסט של "חיים פרטיים" ב-2001. ב-8 בינואר 2009 נולד בנם, לאזארו, במדריד, ספרד. בתם, ליברטד, נולדה ב-4 באפריל 2011 בבואנוס איירס, ארגנטינה. בני הזוג נפרדו ב-2014. הוא מחלק את זמנו בין בואנוס איירס למקסיקו סיטי.
הוא נמצא במערכת יחסים עם העיתונאית המקסיקנית פרננדה אראגונס מאז 2019. נולד להם ילד ב-30 בספטמבר 2021.
ברנאל תיאר עצמו כ"קתולי תרבותי אבל גם כאגנוסטי רוחני."
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2000 | אהבה נושכת (אנ') | אוקטביו | פרס אריאל לשחקן הטוב ביותר (אנ') (2001) |
| 2001 | אין חדשות מאלוהים (אנ') | דוונפורט | מועמד פרס גויה לשחקן המשנה הטוב ביותר (אנ') (2002) |
| 2001 | Vidas privadas | גוסטבו "גאנה" ברטוליני |  |
| 2001 | ואת אמא שלך גם | חוליו זפטה |  |
| 2002 | I'm with Lucy | גבריאל |  |
| 2002 | פשעו של האב אמארו (אנ') | האב אמארו |  |
| 2003 | Cuba Libre | ריקי |  |
| 2003 | על נשיקה ותשוקה (אנ') | קיט וינטר |  |
| 2004 | חינוך רע | אנחל / חואן / זארה |  |
| 2004 | דרום אמריקה באופנוע | צ'ה גווארה | מועמד פרס באפט"א לשחקן הטוב ביותר בתפקיד ראשי (2005) |
| 2005 | המלך (אנ') | אלביס ולדראז |  |
| 2006 | בבל | סנטיאגו |  |
| 2006 | מדעי החלום | סטפן |  |
| 2007 | Déficit | כריסטובל | גם במאי ומפיק |
| 2007 | El pasado | רימיני |  |
| 2008 | 8 |   | במאי, תסריטאי ומפיק הפרק: "The Letter" |
| 2008 | על העיוורון | מלך מחלקה 3 |  |
| 2008 | רודו וקורסי (אנ') | טאטו "קורסי" ורדוסקו |  |
| 2009 | Sin nombre |   | מפיק |
| 2009 | Mammoth | ליאו וידאלס |  |
| 2009 | גבולות השליטה (אנ') | בחור מקסיקני |  |
| 2010 | מכתבים לג'ולייט | ויקטור |  |
| 2010 | בין טיפות הגשם (אנ') | סבסטיאן |  |
| 2010 | Revolución |   | במאי, תסריטאי ומפיק הפרק: "Lucio" |
| 2011 | מיס בלה (אנ') |   | מפיק |
| 2011 | פיסת גן עדן | ג'וליאן גולדשטיין |  |
| 2011 | קאסה דה מי פאדרה | אונזה |  |
| 2011 | הפלנטה הבודדה ביותר (אנ') | אלכס |  |
| 2012 | לא | רנה סאוודרה |  |
| 2012 | המדריך לערפדית המאוהבת (אנ') | דייגו בארדם |  |
| 2013 | Paradise |   | מפיק |
| 2013 | Who Is Dayani Cristal? | יוהאן | גם מפיק |
| 2014 | The Ardor | קאי | גם מפיק בפועל |
| 2014 | סזאר צ'אבס (אנ') | עצמו | גם מפיק |
| 2014 | רוזווטר (אנ') | מזיאר בהארי (אנ') |  |
| 2015 | נטושים (אנ') | מויסס | גם מפיק בפועל |
| 2015 | זום (אנ') | אדוארד דיקון |  |
| 2015 | Eva no duerme | אמיליו אדוארדו מסארה (אנ') |  |
| 2016 | Madly |   | במאי ותסריטאי הפרק: "The Love of My Life" |
| 2016 | נרודה (אנ') | אוסקר |  |
| 2016 | Salt and Fire | ד"ר פביו קאווני | גם מפיק בפועל |
| 2016 | Me estás matando, Susana | אליגיו | מועמד פרס אריאל לשחקן הטוב ביותר (אנ') (2017) |
| 2017 | Si tu voyais son cœur | דניאל |  |
| 2017 | קוקו | הקטור | דיבוב |
| 2018 | הגננת (אנ') | סימון |  |
| 2018 | Museo | חואן נונייז | גם מפיק בפועל מועמד פרס אריאל לשחקן הטוב ביותר (אנ') (2019) |
| 2018 | Acusada | מריו אלמו |  |
| 2019 | צפרים (אנ') |   | מפיק בפועל סרט דוקומנטרי קצר של נטפליקס |
| 2019 | Chicuarotes |   | במאי ומפיק |
| 2019 | אמה (אנ') | גסטון |  |
| 2019 | זה בטח גן עדן (אנ') | עצמו |  |
| 2019 | רשת צרעות | ג'רארדו הרננדז |  |
| 2021 | זמן | גיא קאפה |  |
| 2022 | Cet été-là | טיאגו |  |
| 2023 | קסנדרו (אנ') | קסנדרו (אנ') | גם מפיק בפועל |
| 2023 | האם | הקטור אלוורז |  |
| 2024 | Another End | סאל |  |
| TBA | Holland | דייב דלגדו |  |
| TBA | The Ballad of the Phoenix | מלך טרווין | דיבוב |
| TBA | Z | זורו |  |
| TBA | Bethlehem | יהויקים הקדוש |  |
| TBA | Sin equipaje |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1986 | Cuna de lobos | הבן של חוזה קרלוס | פרק אחד |
| 1989 | Teresa | פלוצ'י | 3 פרקים |
| 1992 | El abuelo y yo | דניאל גרסיה מדינה | תפקיד ראשי; 90 פרקים |
| 2000 | Queen of Swords | צ'ורי | פרק: "Honor Thy Father" |
| 2002 | פידל (אנ') | צ'ה גווארה | סרט טלוויזיה של שואוטיים |
| 2006 | Soy tu fan | אמיליו | פרק: "Que viva México!" |
| 2014–2018 | מוצרט בג'ונגל (אנ') | רודריגו דה סוזה | תפקיד ראשי (4 עונות); 40 פרקים גם מפיק בפועל ובמאי הפרק: "Creative Solutions for Creative Lives" פרס גלובוס הזהב לשחקן הטוב ביותר בסדרת קומדיה או סדרה מוזיקלית (2016, מועמד גם בשנה לאחר מכן) |
| 2020-2018 | Aquí en la Tierra | הציפור | תפקיד ראשי (2 עונות); 16 פרקים גם יוצר, מפיק בפועל ובמאי הפרק: "Sangre y Champaña" |
| 2021 | מאיה ושלושת הלוחמים (אנ') | האחים יגואר | דיבוב; 4 פרקים |
| 2021–2022 | תחנה אחת-עשרה | ארתור | 4 פרקים |
| 2022 | איש זאב בלילה | ג'ק ראסל / איש זאב בלילה (אנ') | ספיישל טלוויזיה מבית היקום הקולנועי של מארוול |
| 2023 | The Playboy Interviews | סלבדור דאלי | פודקאסט; פרק: "Salvador Dali" |
| 2024 | לה מקינה (ספ') | אסטבן אוסונה | מיני-סדרה גם מפיק בפועל |
| TBA | Hombre | מרקוס אוסונה | סדרת טלוויזיה עתידית של שואוטיים |
היחידה למשא ומתן במצבי משבר של משטרת ישראל

היחידה למשא ומתן במצבי משבר
היחידה למשא ומתן במצבי משבר של משטרת ישראל היא יחידת עילית המופקדת על ניהול משא ומתן באירועי משבר שבטיפול משטרת ישראל. היחידה הוקמה לטיפול בפיגועי מיקוח במתווה של פעילות חבלנית עוינת (פח"ע). אחד מאירועי הדגל שבהם טיפלה היחידה הוא אירוע בני ערובה מה-7 באוקטובר 2023 בבית משפחת אדרי באופקים אשר בו הוחזקו בני ערובה על ידי 5 מחבלים ובתום 18 שעות של ניהול משא ומתן הסתיים בחילוצם בשלום.
לאורך השנים, היחידה התפרסה גם לטיפול באירועי משבר במתווה פלילי, בין הבולטים שבהם אירוע החטיפה של הילד אורון ירדן ביוני 1980; אירוע ההתבצרות של הרב עוזי משולם באפריל 1994; אירוע הרצח של הפעוטה הודיה קדם בדצמבר 2002; ואירוע מתקפת סייבר בבית חולים "הלל יפה" באוקטובר 2021.
הקמת היחידה

יחידת המשא ומתן הוקמה ב-1978 בשמה הראשוני כצוות משא ומתן. היחידה הוקמה כמענה למסקנות ועדת חורב מיוני 1974 אשר הטילה את האחריות לביטחון הפנים על משטרת ישראל ובמקביל להקמת יחידות ארציות נוספות בהן יחידת הימ"מ, מערך החבלה ועוד. הקמת יחידת המשא ומתן והיחידות הנוספות נקבעה בעקבות סדרת פיגועי טרור קשים שהתרחשו בישראל לאורך שנות ה-70, בהם חדירה וירי של מחבלים לעבר אוטובוס עם תלמידים ממושב אביבים במאי 1970; הטבח שביצעו מחבלים בנמל התעופה בלוד במאי 1972; חדירה וטבח שביצעו מחבלים בקריית שמונה באפריל 1974; ופיגוע המיקוח שביצעו מחבלים בבית ספר במעלות במאי 1974. ב-1996 שונה שמה של היחידה ל-"היחידה למשא ומתן במצבי משבר".
ייעוד ותפקידי היחידה

טיפול באירועי משבר במתווה של פח"ע ופלילי בהם מעורב גורם אנושי באמצעות ניהול משא ומתן, תוך שימוש בידע אקדמי וניסיון מצטבר. זאת לצד סיוע וייעוץ ליחידות במשטרת ישראל ובגופים ממלכתיים נוספים באירועים בעלי משמעות לאומית. נפח פעילות היחידה עומד על מאות מקרים בשנה.
ייעוד ותפקידי היחידה > בין תפקידיה

ניהול משא ומתן באירוע פח"ע הכולל החזקת בני ערובה.
ניהול משא ומתן באירוע מתבצרים על רקע פלילי עם וללא בני ערובה.
ניהול משא ומתן באירוע איומי התאבדות והתבצרות.
ניהול משא ומתן באירועי חטיפות וסחיטות בארץ ובחו"ל, כולל סחיטות סייבר.
ייעוץ בתיקי חקירה מורכבים.
פרופילאות.
סיוע באיתור נעדרים בסיכון.
צוותי חשיבה.
בנוסף לכך, היחידה משמשת כבית ספר בתחום ניהול משא ומתן במשטרת ישראל. במסגרת זו, היחידה אחראית על הסמכת מנהלי משא ומתן ועל הדרכות מקצועיות במשטרה ובארגונים ביטחוניים נוספים בארץ ובעולם. זאת במקביל לפיתוח תכנים מקצועיים ועריכת מחקרים.
בהתאם להחלטת השר לביטחון פנים יצחק אהרונוביץ' משנת 2012, היחידה הופקדה גם על סיוע באירועי משבר בשירות בתי הסוהר והכשרת סוהרים בניהול משא ומתן.
ארגון ומבנה

היחידה למשא ומתן במצבי משבר הינה יחידה ארצית באגף המבצעים והשיטור הכפופה לראש חטיבת המבצעים במשטרת ישראל. מערך היחידה מונה מעל 200 איש המורכב משוטרים בתקן קבוע ומשוטרים שבנוסף לתפקידם הוכשרו לתפקיד
מנהל משא ומתן – Crisis Negotiator, זאת לצד מתנדבים בעלי תחומי התמחות מגוונים ורלוונטיים לתחום. מערך היחידה פרוס על פני כלל המחוזות במשטרת ישראל, המאפשר מתן מענה מהיר לאירועים מבצעיים.
שיתופי פעולה

ליחידת המשא ומתן שיתופי פעולה עם ארגונים ביטחוניים בארץ ועם יחידות לניהול משא ומתן מקבילות בעולם, היחידה אף מסייעת באימון ובהכשרת יחידות מקבילות בעולם. בנוסף, היחידה מקיימת תרגילים עם יחידות טקטיות במשטרה ומחוצה לה, ובפרט יחידות המתמחות בלוחמה בטרור, בכלל זה ימ"מ, יס"מ, יחידת מצדה בשב"ס ויחידות צה"ליות.
שיתופי פעולה > מפקדי יח' המשא ומתן במצבי משבר במשטרת ישראל

| --- | --- |
שם + משפחה: תקופת כהונה כמפקד היחידה
אלי לנדאו: 1978 – 1996
שמוליק זולטק: 1996 – 2008
יורם לבון: 2008 – 2013
ברוך גולדמן: 2013 – 2018
עופר שחר: 2018 – 2023
דרגה – סגן ניצב
פעילויות מבצעיות נבחרות בשנים 1980 – 2000

8 ביוני 1980 – חטיפת הילד אורון ירדן, בעקבות חטיפת הילד היחידה הייתה מעורבת בניהול תיק החקירה שהובילה לחשיפת החוטף צבי גור.
1994 – פרשת עוזי משולם, באירוע התבצרות של הרב עוזי משולם ומס' חסידיו על משפחותיהם, היחידה ניהלה משא ומתן עם הרב עוזי משולם לאורך 50 ימי ההתבצרות שהסתיים עם מעצרו. בעת מעצרו כוחות ביטחון שצרו על המתחם נקלעו לקרב יריות עם חסידי הרב שהסתיים במותו של אחד מחסידיו ומעצר היתר. בפרשת משולם לראשונה אנשי צוות המשא ומתן התמודדו עם התבצרות ממושכת תוך ניהול משא ומתן ארוך ומתיש, רצוף במשברים, המלווה בלחץ ציבורי גובר והולך.
6 בנובמבר 1994– גניבה והתבצרות בטנק- חייל סדיר בשם נחמיה עמית לקח טנק מסוג 'מג"ח' מבסיס ג'וליס, פרץ את הש"ג והחל בנסיעה על כביש עד שנעצר בצומת בן זכאי. בעת ניהול המשא ומתן על ידי יח' המשא ומתן של משטרת ישראל ביחד עם סמת"ח ראשון לציון החייל הגיב בתשובותיו כן ולא באמצעות צידוד קנה הטנק. בהמשך הסכים החייל שצוות המשא ומתן יכנס לתוך הטנק ולאחר מספר שעות החייל הסגיר את עצמו.
19 ספטמבר 1995 – חטיפת טיסה 707 של כיש אייר על ידי אחד הדיילים רזא ג'ברי באמצעות אקדח - יח' המשא ומתן של משטרת ישראל ביחד עם יח' צבאיות פעלו בכדי לסיים את האירוע בהידברות. עם נחיתת המטוס בנמל התעופה בעובדה ולאחר התדיינות הודיע החוטף כי הסכים לשחרר את 175 הנוסעים החטופים, והסגיר את עצמו.
1997 – אירוע מרד כלא 6- אסירים בכלא הצבאי השתלטו על חדר האוכל וכלאו סוהרים כבני ערובה. היחידה ניהלה משא ומתן עם האסירים שהתבצרו במשך 25 שעות. בשלב הראשון בעת ניהול המשא ומתן הגיעו להסכמה לשחרור מס' בני ערובה ובשלב השני הגיעו להסכמות עם האסירים לגבי תנאיהם דבר שהוביל לשחרור כלל בני הערובה.
פעילויות מבצעיות נבחרות בשנים 2020 - 2023 > טבח שבעה באוקטובר ומלחמת חרבות ברזל

7 באוקטובר 2023 – אירוע בני ערובה באופקים, רחל אדרי. - בבוקר שבת 7 באוקטובר 2023, פתח ארגון הטרור חמאס במתקפת פתע על ישראל. במהלך חדירת המחבלים לארץ הגיעו המחבלים לעיר אופקים. במהלך מסע הרג השתלטו חמישה מחבלים על בית משפחת אדרי, שבו שהו באותו זמן דוד ורחל, ולקחו אותם כבני ערובה. יח' המשא ומתן של משטרת ישראל ניהלה משא ומתן ממושך כ-19 שעות. בשעה שתיים בלילה פרצו לוחמי הימ"מ אל הבית, חיסלו את המחבלים וחילצו את בני הזוג.
כתבות על היחידה בתקשורת

20 ביולי 2001 – יחידת משא ומתן במשטרת ישראל, מעריב.
קובי בן-שמחון, היחידה להצלת מתאבדים באינטרנט, באתר הארץ, 2 באוקטובר 2008
28 בינואר 2012 – מיוחד: איך מצילים בני ערובה ומתאבדים בפוטנציה, חדשות 13.
21 במאי 2013 – משא ומתן משטרתי: להרוויח זמן, לזהות את המצב ולפגוע בחוטף, ישראל היום.
שמעון איפרגן, ‏חודרים את מסך הזעם: יחידת המו"מ נחשפת, באתר ‏מאקו‏, 5 בדצמבר 2013
The Israel Police Crisis Negotiation Unit
20 בפברואר 2014 - ספר חדש - "אני קופץ - סיפורים מאירועי היחידה למשא ומתן של משטרת ישראל", כאן חינוכית.
26 בספטמבר 2017 – לקראת האולימפיאדה: יפן לומדת מישראל על טרור, ישראל היום
14 במרץ 2018 – "הייאוש של המתבצר גדל במהירות ויכולת ההתמודדות שלו קטנה" • עדותו של מנהל משא ומתן, FM 103
18 באפריל 2019 – כוחה של מילה: יחידת המשא ומתן של המשטרה נחשפת, ישראל היום.
17 באפריל 2019 – "משנים תודעה": יחידת העילית למשא ומתן נחשפת, ישראל היום.
איילת שני, "אדם עומד על בניין ורוצה לקפוץ. אני צריך להוריד אותו משם", באתר הארץ, 23 באפריל 2020
7 בינואר 2021 - פרק 29, גיל עמית - על היחידה למשא ומתן של משטרת ישראל.
אור רביד, ‏"למדנו את המכתב שהשאירו המחבלים, להבין אם יש להם מה להפסיד", באתר ‏מאקו‏, 10 באוגוסט 2023
שוש מולא, מה מניע האקרים שמשתקים בתי חולים ומחבלים שיוצאים למסע הרג? ככה בונים פרופילים של פושעים, באתר ynet, 13 בינואר 2023
2023 – ציידי הראשים: אנשי יחידת הפרופילאות המבצעית של המשטרה.
24 בינואר 2023 - החילוץ הדרמטי ברמת הגולן: קצין המבצעים שהוציא את הנער משדה המוקשים משחזר את רגעי המתח, ערוץ 14
לימור גליק, התאבדויות, חטיפות ובני ערובה: הצצה ליחידת המו"מ של המשטרה, באתר חדשות 13, 29 באפריל 2023
5 ביולי 2023 – ראש הממשלה ורעייתו במפגש מרגש עם מצטייני השירות האזרחי, בחדרי חרדים.
אלון חכמון, ‏יחידת המו"מ של המשטרה בפעולה: כך חולצו רחל מאופקים ובן זוגה, באתר מעריב אונליין, 19 באוקטובר 2023
5 בנובמבר 2023 – הלביאות של ישראל ס' פסיכולוגית ביחידת המשא ומתן המשטרתית
סרטונים וקטעי וידאו בהם מעורבת / מוזכרת היחידה

8 ביוני 1980 – סיפור חטיפתו ורציחתו של הילד אורון ירדן ז"ל - קץ התמימות, כאן 11.
25 בספטמבר 2015 – הכתבה המלאה על עוזי משולם HD  בשנת 1994, אולפן שישי, ערוץ 2.
17 במאי 2022 – אירוע התבצרות הרב עוזי משולם ואנשיו בשנת 1994, כאן 11, פרקים 1.
17 במאי 2022 – אירוע התבצרות הרב עוזי משולם ואנשיו בשנת 1994, כאן 11, פרקים 2.
17 במאי 2022 – אירוע התבצרות הרב עוזי משולם ואנשיו בשנת 1994, כאן 11, פרקים 3.
29 באוקטובר 1994 – התבצרות בטנק, ערוץ 2.
21 באפריל 2009 – חומות של יאוש, עובדה 2009, פרק 25, ערוץ 12.
האיש שהתבצר גם בשגרירות בריטניה, באתר ‏מאקו‏, 17 באוגוסט 2010
2013 – אירוע מתבצר עם בת ערובה באשקלון, סרטון בערוץ "אשקלונט".
אסף יחזקאלי, ‏תיעוד מיוחד - כך נראה מסע ההרג בבאר שבע, באתר ‏מאקו‏, 22 במאי 2013
20 במאי 2013 – ערוץ 1: מסע ירי בסניף בנק בבאר שבע, ערוץ 1.
אסף יחזקאלי, ‏תיעוד מיוחד - כך נראה מסע ההרג בבאר שבע, באתר ‏מאקו‏, 22 במאי 2013
2014 – מבט - פרשת הסחיטה הגדולה בבנק לאומי מגיעה היום לסיומה | כאן 11.
12 במרץ 2018 - תיעוד השתלטות על תוקף שהתבצר בבית בחיפה, Israel Police - משטרת ישראל.
31 במרץ 2019 – תרגול שחרור בני ערובה, Israel Police - משטרת ישראל.
19 באוגוסט 2020 - המפצחים הודיה קדם ז"ל, כאן 11.
2 בדצמבר 2022 – דרמת החטיפה של בן ה-16, N12.
13 בנובמבר 2023 - מפקד יחידת המשא ומתן של משטרת ישראל לשעבר סנצ בדימוס עופר שחר: קבלת ההחלטות חייבת להיות קרה | 103fm
16 בנובמבר 2023 – המשא ומתן לשחרור החטופים: האם ישראל צריכה להיענות או לסרב לעסקה שחרור חלקית? עופר שחר בראיון לכאן 11.
19 בנובמבר 2023 - המגעים הקריטיים במסע לשחרור חטופים - עופר שחר בראיון לכאן 11.
21 בנובמבר 2023 - סייבר בשעת מלחמה וניהול המשא ומתן - עופר שחר מומחה בניהול משא ומתן וניהול משברי סייבר בראיון, בערוץ 14.
27 בנובמבר 2023 - איך מנהלים משא ומתן עם מחבלים - עופר שחר, בראיון כאן 11.
1 בפברואר 2024 – סנ"צ בדימוס עופר שחר: "ההפגנות למען החטופים בראש הדיון הציבורי", ice.
8 בפברואר 2024 – איך עושים משא ומתן עם מחבלים ומצליחים? עופר שחר בראיון לערוץ 12
12 בפברואר 2024 – סנ"צ בדימוס ברוך גולדמן: "הופתענו ב-7/10, אבל התאוששנו מהר מאוד", קול חי.
12 בפברואר 2024 – משימה בלתי אפשרית: איך מתכננים מבצע לשחרור חטופים? עופר שחר בראיון כאן 11.
עופר שחר, סגן ניצב בדימוס, התקפות סייבר הן איום קיומי, חברתי וכלכלי שחובה להילחם בו, באתר אייס, 2 במאי 2024
עופר שחר, סגן ניצב בדימוס, מבצע "ארנון": הצצה נדירה לעולם מבצעי לא יאומן, באתר אייס, 10 ביוני 2024
ספרות

אני קופץ – גיל עמית
מילים יוצרות מציאות סודות המשא ומתן - מנשה נחום
עיטורים

2009 - רס"ם ודים רזניק, עיטור מופת משטרת ישראל
שי חרמש

שי חרמש בכנס שדרות לחברה במכללה האקדמית ספיר, 2015
שי חרמש בהריסות ביתו בכפר עזה. מספר ימים לאחר הטבח, הגיע לקיבוץ ומצא בהריסות הבית את התפילין שלו וחנוכיית המשפחה.
שי חרמש (נולד ב-23 במרץ 1944) הוא פוליטיקאי ישראלי שכיהן כראש המועצה האזורית שער הנגב (1988–2002) וכחבר הכנסת מטעם סיעת קדימה (2006–2013).
ביוגרפיה

שי שכנאי חרמש גדל בתל אביב, התחנך בבית החינוך ע"ש א"ד גורדון, סיים את לימודיו בתיכון חדש והתגייס לצה"ל במסגרת גרעין נח"ל "יגב" של הנוער העובד והלומד, והתנדב לצנחנים לגדוד הנח"ל המוצנח. בצנחנים עבר מסלול הכשרה כלוחם וקורס מ"כים חי"ר. בהמשך הצטרף לקיבוץ כפר עזה. בשירות מילואים שירת כצנחן בגדוד 71 בחטיבת הצנחנים 55, ולחם בקרב על ירושלים במלחמת ששת הימים.
את לימודיו הגבוהים עשה באוניברסיטה העברית בירושלים לתואר ראשון בכלכלה וסוציולוגיה ובהמשך לתואר שני בבית הספר למינהל עסקים. חרמש החל בלימודי הדוקטורט בהיסטוריה של עם ישראל בעת החדשה באוניברסיטת תל אביב, אך הפסיקם כשהתמנה בשלהי שנת 1987 לתפקיד ראש המועצה האזורית שער הנגב, וליו"ר הוועד המנהל של מכללת הנגב. כראש מועצה הוא נאבק למען הקמת גדר הפרדה ומכשול סביב רצועת עזה ולמען נסיגה מרצועת עזה.
שי חרמש קיבל את אות "אביר איכות השלטון" בקטגוריית "הרשות המקומית" מטעם התנועה לאיכות השלטון לשנת 2002.
ביוגרפיה > פעילות ציבורית ופוליטית

חרמש התמודד בבחירות המקדימות במפלגת העבודה לקראת הבחירות לכנסת הארבע עשרה בשנת 1996 על מקום משוריין לנציגי מגזר הקיבוצים והגיע רביעי מתוך חמישה עם 5,797 קולות ושובץ במקום לא ריאלי ברשימת מפלגת העבודה לכנסת ה-14.
בטרם פרוץ האינתיפאדה בשנת 2000, קידם תוכניות פיתוח אזוריות משותפות עם הפלסטינים ברצועת עזה, ובהן: הקמת פארק תעשייה על גבול הרצועה, ניצול משותף של מי ביוב מושבים ותוכניות להכשרת כח אדם מקצועי עבור הרשות הפלסטינית במסגרת קורסים שהתקיימו במכללה ובעזה בהם נטלו חלק מאות צעירים פלסטינים.
בשנת 2002, מונה חרמש לגזבר הסוכנות היהודית והוחלף בראשות המועצה באלון שוסטר. כן כיהן חרמש כיו"ר הקונגרס הציוני העולמי בישראל וסגן נשיא עולמי.
חרמש היה פעיל במוסדותיה הבכירים של מפלגת העבודה. הוא שימש בתפקידים ציבוריים מגוונים ובהם חברות במועצת הביטוח הלאומי, דירקטוריון "הפועל", מליאת רשות השידור, הרשות לפיתוח הנגב, רשות הגנים הלאומיים, מוסדות הנהגת התנועה הקיבוצית והנהגת ההסתדרות החדשה. הוא כיהן כיו"ר וכחבר בוועדות חקירה במינויי שר הפנים וכחבר במספר דירקטוריונים של חברות ציבוריות. הוא נחשב לאחד האנשים המקורבים לאריק שרון.
חרמש מוקם במקום ה-30 ברשימת מפלגת קדימה בבחירות לכנסת ה-17 בתחילת 2006, וקדימה זכתה ב-29 מנדטים. כשבועיים לאחר הבחירות, התפטר אוריאל רייכמן מהכנסת וחרמש נכנס במקומו לכנסת. כיהן בכנסת בעיקר כחבר ועדת הכספים. במהלך כהונתו הוא נאבק למען הקמת חדרים ממוגנים על חשבון המדינה ביישובי עוטף עזה.
הגיע למקום ה-24 ברשימת קדימה לכנסת ה-18. במהלך הבחירות לכנסת ה-18 היה ראש מטה ההתיישבות העובדת של קדימה; בבחירות עצמן, המפלגה זכתה בקלפיות ההתיישבות העובדת ברוב קולות תוך שהיא עוקפת את מפלגת העבודה ומרצ, המפלגות המזוהות בדרך כלל עם ההתיישבות העובדת. בכנסת ה-18 כיהן חרמש בעיקר כחבר בוועדת הכספים והיה יו"ר השדולה החקלאית והשדולה ליחסים בינלאומיים בכנסת. לקראת הבחירות לכנסת ה-19 מוקם במקום החמישי של רשימת קדימה, אך לא נבחר לכנסת (קדימה זכתה בשני מושבים בלבד).
בעשור השלישי של המאה ה-21 מכהן חרמש כדירקטור בחברת "כפרית תעשיות" ובבנק לאומי.
חיים אישיים

חרמש מתגורר בקיבוץ כפר עזה. הוא נשוי ואב לחמישה ילדים. בנו עומר נרצח בכפר עזה בעת טבח שבעה באוקטובר.
הערות שוליים

↑  קרני עם עד, מי בקדימה, "אתר הקיבוצים", ‏ 23 בנובמבר 2006.
↑  סטיבן פרספילד, "שער האריות", ידיעות ספרים, 2017, עמ' 326
1 2  סטלה קורין-ליבר, ‏"פקיד ממש בכיר אמר לי בשקט: יום אחרי שיקרה אסון גדול, הכל ייפתר", באתר גלובס, 22 בנובמבר 2006
↑  רונית ויס ברקוביץ, גס הפדאיון עברו מגניבות לרצח, חדשות, 14 באפריל 1993
↑  כתב גלובס, ‏שי חרמש נבחר לגזבר הסוכנות, באתר גלובס, 14 באוגוסט 2002
↑  מתן צורי, אחרי שאיבד את בנו וביתו נחרב, שי חזר להריסות בכפר עזה: "נבנה מחדש", באתר ynet, 16 בנובמבר 2023
טימו פוקי

טימו פוקי (בפינית: Teemu Pukki; נולד ב-29 במרץ 1990 בקוטקה, פינלנד) הוא שחקן כדורגל פיני שמשחק בעמדת החלוץ בה.י.ק. הלסינקי ובנבחרת פינלנד.
קריירה

פוקי עבר לסביליה מקבוצת עיר הולדתו קוטקה, קו-טי-פי, בינואר 2008, לאחר שחתם על חוזה לשלוש וחצי שנים בקבוצה. תחילה, שיחק פוקי בקבוצת הנוער של המועדון, עד שקודם לקבוצת המשנה, סביליה אתלטיקו, ששיחקה בליגה הספרדית השנייה. פוקי שיחק משחק אחד בלבד בקבוצה הבוגרת של סביליה, נגד ראסינג סאנטנדר, ולאחר שהבין שלא יוכל לקבל דקות משחק בקבוצה, חזר פוקי לפינלנד.
ב-28 באוגוסט 2010 חתם פוקי בה.י.ק. הלסינקי הפינית. כבר בעונתו הראשונה הצליחו פוקי וחבריו לזכות באליפות ליגת העל הפינית, כשפוקי כובש שני שערים בשבעה משחקים. בעונה שלאחר מכן, זכה פוקי שוב באליפות עם ה.י.ק הלסינקי, אך הפעם הוא כבש אחד עשר שערים בשמונה עשר משחקים.
בתחילת עונת 2011/12, העפיל פוקי יחד עם קבוצתו למוקדמות הליגה האירופית, שם הם הוגרלו נגד שאלקה 04. בסיכום שני המשחקים כבש פוקי שלושה שערים, אך זה לא הספיק לקבוצתו על מנת להעפיל לשלב הבא. למרות הכישלון הקבוצתי, יכולתו המצוינת של פוקי גרמה לעניין רב מצד הצוות של שאלקה, מה שהביא את פוקי לחתום בקבוצה ב-31 באוגוסט 2011.
ב-6 בנובמבר 2011, כבש פוקי את שערו הראשון במדי שאלקה 04 במשחק ליגה נגד הנובר 96, ובכך הפך פוקי לשחקן הפיני הרביעי בלבד שכובש בליגה הגרמנית.
ב-31 באוגוסט 2013, חתם פוקי בסלטיק הסקוטית לארבע שנים, תמורת סכום שלא פורסם. ב-14 בספטמבר 2013, ערך פוקי את הופעת הבכורה שלו במדי המועדון, במשחק חוץ נגד הארטס, ואף כבש שער באותו משחק.
ב-1 בספטמבר 2014 הושאל לברונדבי הדנית ובעונה הבאה נרכש על ידי הקבוצה. באוגוסט 2016 הבקיע פוקי שלושער בניצחונה של ברונדבי 1–3 על הרטה ברלין במסגרת מוקדמות הליגה האירופית, והעפיל עם ברונדבי לשלב המוקדמות הבא.
ב-30 ביוני 2018 חתם בנוריץ' סיטי מהצ'מפיונשיפ.
ב-27 ביוני 2023 חתם במינסוטה יונייטד מה-MLS.
ב-24 בינואר 2025 חזר לאחר 13 שנה לה.י.ק. הלסינקי.
קריירה > קריירה בינלאומית

פוקי שיחק לראשונה במדי נבחרת פינלנד ב-4 בפברואר 2009, במשחק ידידות נגד נבחרת יפן. את שערו הרשמי הראשון כבש פוקי נגד נבחרת ספרד ב-22 במרץ 2013 במסגרת מוקדמות מונדיאל 2014.
בקמפיין ליגת האומות 2018/2019 הוביל פוקי את נבחרת פינלנד למקום הראשון בבית 3 בדרג C, לאחר שכבש מספר שערי ניצחון מול נבחרות הונגריה ואסטוניה.
במוקדמות יורו 2020 הוגרלה פינלנד לבית י' עם איטליה, יוון, בוסניה, ארמניה וליכנשטיין. במהלך המוקדמות הבקיע פוקי 10 שערים לטובת נבחרת פינלנד, ועזר לה להעפיל בפעם הראשונה בתולדותיה לטורניר גדול - יורו 2020. לאחר מכן, עבר לשחק ב"נוריץ' סיטי" מהפרמייר ליג.
תארים

ליגת העל הפינית: 2010, 2011
הגביע הפיני: 2011
ליגת העל הסקוטית: 2013/14
הגביע הדני: 2017/18
צ'מפיונשיפ: 2018/19, 2020/21
שחקן החודש בליגה הדנית: נובמבר 2014, אוגוסט 2016
שחקן העונה בצ'מפיונשיפ: 2018/19
שחקן החודש בפרמייר ליג: אוגוסט 2019
ספורטאי השנה בפינלנד: 2019
כדורגלן השנה בפינלנד: 2019, 2020
שחקן העונה של נוריץ' סיטי: 2019, 2022
שחקן החודש בצ'מפיונשיפ: פברואר 2021
נבחרת העונה בצ'מפיונשיפ: 2020/21
אופירה רחמים

| --- | --- |

 לידה:  10 במאי 1974 (בת 50) ירושלים, ישראל 
 מדינה:  ישראל 
 מקום לימודים:  בית צבי 
 פרופיל ב-IMDb
 
רחמים בדמות גולדי
אופירה רחמים (נולדה ב-10 במאי 1974) היא קומיקאית, שחקנית, יוצרת ותסריטאית ישראלית.
חיים אישיים

היא מתגוררת במבשרת ציון.
פילמוגרפיה > קולנוע

| שנה | סרט | תפקיד | תסריטאי | במאי | הערות |
| --- | --- | --- | --- | --- | --- |
| 2001 | מרס תורכי | כהן | לימור נחמיאס (על פי ספרה "צבוטותי"), גל זייד | עודד דוידוף |  |
| 2007 | רחמים | פקידה | יניב אמודאי | יניב אמודאי |  |
| 2009 | להרוג דבורה | האם | טל גרניט, שרון מימון | טל גרניט, שרון מימון | סרט קצר |
| 2009 | סיפור גדול | גילה | שרון מימון, דני כהן סולל | שרון מימון, ארז תדמור |  |
| 2012 | הדילרים | מטפלת | רמי דוידוף, שגיא אזולאי | עודד דוידוף |  |
| 2012 | רסיסי אהבה | ציונה | ניסים נוטריקה | ניסים נוטריקה |  |
| 2013 | אילוף הגוררת | עצמה | ריקי שלח, תמי ברנשטיין | ריקי שלח |  |
| 2014 | הבן של אלוהים | הבת | ארז תדמור, גיא נתיב | ארז תדמור, גיא נתיב |  |